યુરોકપની પોલેન્ડ અને રશિયા વચ્ચેની મેચ બાદ થયેલા તોફાનોના સંદર્ભે આજે એક પોલિશ મિત્ર ફરિયાદ કરતી હતી કે જ્યારથી આ તોફાનો થયા છે ત્યારથી અહીંના (યુ.કે.ના) મિડીયામાં પોલેન્ડને એવી રીતે રજૂ કરવામાં આવે છે કે જાણે તમે પોલેન્ડમાં પગ મૂકશોને કોઈ તમને મારવા દોડશે. મને તેની પીડા સારી રીતે સમજાતી હતી. ૨૦૦૨ના કોમી રમખાણો બાદ ગુજરાતને પણ એવી જ રીતે રજૂ કરવામાં આવતું હતું. ફર્ક ખાલી શબ્દોનો હતોઃ Hooliganism ને બદલે Secularism. ભજવનારા બદલાયા હતાં પણ નાટકનો તખ્તો અને નિર્માતા તો એના એજ હતાંને?